**Ministru kabineta noteikumu projekta „Noteikumi par pabalstu bēglim un personai, kurai piešķirts alternatīvais statuss” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Patvēruma likuma 53.panta ceturtā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014. gada 22. aprīļa noteikumi Nr.210 „Noteikumi par pabalstu bēglim un personai, kurai piešķirts alternatīvais statuss” (turpmāk – Noteikumi Nr.210) nosaka kārtību, kādā personai, kurai piešķirts alternatīvais statuss, un bēglim (turpmāk – arī persona) piešķir un izmaksā pabalstu, kas sedz uzturēšanās izmaksas un valsts valodas apguvei nepieciešamās izmaksas, kā arī minēto pabalstu apmēru. Saskaņā ar Patvēruma likuma (spēkā no 2016.gada 19.janvāra) pārejas noteikumu 2.punktu Ministru kabinets sešu mēnešu laikā no likuma spēkā stāšanās dienas izdod tajā paredzētos noteikumus, tajā skaitā arī Noteikumus Nr.210, tādējādi 2016.gada 19.jūlijā Noteikumi Nr.210 zaudē spēku. Šobrīd Patvēruma likuma 53.pantā noteikto pabalstu izmaksu, saskaņā ar Noteikumiem Nr.210, nodrošina Pilsonības un migrācijas lietu pārvalde. Ministru kabineta 2015.gada 2.decembra rīkojuma Nr.759 “Rīcības plāns personu, kurām nepieciešama starptautiskā aizsardzība, pārvietošanai un uzņemšanai” 3.19.apakšpunktā ir noteikts, ka pabalstu bēgļiem un personām ar alternatīvo statusu izmaksas funkcijas ir nododamas Labklājības ministrijas institūcijām, līdz ar ko nepieciešams veikt grozījumus normatīvajos aktos. Paredzams, ka pabalstu izmaksu funkciju pārņems Valsts sociālās apdrošināšanas aģentūra. Ņemot vērā to, ka 2016.gada 1.janvārī spēkā stājās grozījumi Noteikumos Nr.210, ar kuriem tika mainīts pabalsta apmērs, un tika noteikts, ka persona, kura iesniegumu pabalsta saņemšanai iesniegusi līdz 2015.gada 31.decembrim, uzturēšanās pabalstu izmaksā tādā apmērā, kāds bija spēkā līdz 2015.gada 31.decembrim. Pēc jaunā regulējuma spēkā stāšanās Noteikumi Nr.210 zaudēs spēku, līdz ar to nepieciešams arī turpmāk šādu nosacījumu paredzēt, ievērojot pabalstu izmaksas termiņu, proti, deviņi vai 12 mēneši. Projekts tiks īstenots piešķirto valsts budžeta līdzekļu ietvaros. Detalizēta informācija par finansēšanas avotiem un izdevumiem iekļauta Ministru kabineta noteikumu projekta “Grozījumi Ministru kabineta 2014.gada 22.aprīļa noteikumos Nr.210 “Noteikumi par pabalstu bēglim un personai, kurai piešķirts alternatīvais statuss”” sākotnējās ietekmes novērtējuma ziņojumā (anotācijā) (TA-2894; izskatīta Ministru kabineta 2015.gada 22.decembra sēdē (prot. Nr.68, 49.§)).  |
| 3. | Projekta izstrādē iesaistītās institūcijas | Pilsonības un migrācijas lietu pārvalde  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bēgļi un personas, kurām piešķirts alternatīvais statuss. Institūciju, kuras piešķir un izmaksā pabalstus, darbinieki.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ir publicēts Iekšlietu ministrijas tīmekļa vietnē sadaļā „Sabiedrības līdzdalība” un Pilsonības un migrācijas lietu pārvaldes tīmekļa vietnē sadaļā “Tiesību aktu projekti”, tādējādi dodot iespēju sabiedrībai līdzdarboties tiesību akta izstrādes procesā. |
| 2. | Sabiedrības līdzdalība projekta izstrādē | Lai informētu sabiedrību par projektu un dotu iespēju izteikt par to viedokļus, projekts saskaņā ar Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” tika ievietots Iekšlietu ministrijas un Pilsonības un migrācijas lietu pārvaldes tīmekļa vietnē ar lūgumu līdz 2016.gada 25.aprīlim sniegt viedokli par projektu. |
| 3. | Sabiedrības līdzdalības rezultāti | Sabiedrības pārstāvju viedokļi par projektu noteiktajā termiņā netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija, netiek mainītas institūciju funkcijas, to struktūra un nav ietekmes uz institūciju cilvēkresursiem.  |
| 3. | Cita informācija | Nav |

Anotācijas III, IV, V sadaļa - Projekts šo jomu neskar.

Iekšlietu ministrs R.Kozlovskis

Vīza: Valsts sekretāre I.Pētersone – Godmane

09.06.2016. 14:00

630

V.Kozuliņa, 67219252

vita.kozulina@pmlp.gov.lv